﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net IUBIȚICREDINCIOȘI Cu binecuvântarea Înaltpreasfințitului Părinte NICOLAE, Arhiepiscopul Arhiepiscopiei Ortodoxe Române a Statelor Unite ale Americii și Mitropolitul Mitropoliei Ortodoxe Române a celor două Americi, copia Icoanei Maicii Domnului de la Nicula sau „Fecioara înlăcrimată a Transilvaniei” de la Catedrala Arhiepiscopală din Cluj va fi prezentă la biserica noastră în zilele de 5 si 6 decembrie 2017 PROGRAMUL LITURGIC ÎN SAPTAMANA 27 NOIEMBRIE – 3 DECEMBRIE Miercuri 29 noiembrie: CURĂȚENIE GENERALĂ ÎN TOATĂ BISERICA 4 00 PM Vecernie 7 30 PM Joi 30 noiembrie: SFÂNTUL APOSTOL ANDREI Utrenie și Sfânta Liturghie 8 30 AM Vineri 1 decembrie: TAINA SFÂNTULUI MASLU 6 30 PM Sâmbătă 2 decembrie: Utrenie, Sfânta Liturghie și Parastas 8 30 AM Vecernie 7 00 PM Duminică 3 decembrie: Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil Î nu EVANGHELIA DIN DUMINICA A 30-A DUPA RUSALII n vremea aceea un dregător oarecare s-a apropiat de Iisus și L-a întrebat, zicând: Bunule Învățător, ce să fac ca să moștenesc viața de veci? Iar Iisus i-a zis: Pentru ce Mă numești bun? Nimeni nu este bun, decât Unul Dumnezeu Știi poruncile: „Să nu săvârșești adulter, să nu ucizi, să nu furi, să nu mărturisești strâmb, cinstește pe tatăl tău și pe mama ta” Iar el a zis: Toate acestea le-am păzit din tinerețile mele Auzind, Iisus i-a zis: Încă una îți lipsește: Vinde toate câte ai și le împarte săracilor și vei avea comoară în ceruri; apoi vino de urmează Mie Iar el, auzind acestea, s-a întristat, căci era foarte bogat Și, văzându-l întristat, Iisus a zis: Cât de greu vor intra cei ce au averi în Împărăția lui Dumnezeu! Că mai lesne este a trece cămila prin urechile acului decât să intre bogatul în Împărăția lui Dumnezeu Zis-au cei ce ascultau: Și cine poate să se mântuiască? Iar El a zis: Cele ce sunt cu neputință la oameni sunt cu putință la Dumnezeu (Luca 18, 18 - 27) Fecioara înlăcrimată a Transilvaniei Icoana Maicii Domnului de la Nicula Icoana făcătoare de minuni a Maicii Domnului de la Manastirea Nicula, Judetul Cluj, atrage in fiecare an in ziua de 15 august zeci de mii de credinciosi Pelerinajul este unul dintre cele mai importante evenimente religioase din tara Primele atestari ale minunilor savarsite aici de Maica Domnului dateaza din februarie 1699, atunci cand icoana a lacrimat timp de cateva saptamani „Nu lasa Maicuta sa pierim pe cale caci noi suntem fiii lacrimilor tale ” Asa ii cer ajutorul Maicii Domnului zeci si sute de mii de credinciosi, in cuvinte simple de o teologie profunda: cu dor, cu toata fiinta, cu putere si incredere Se intample in fiecare an pe 15 august la Praznicul Adormirii Maicii Domnului, atunci cand pelerini din tara si strainatate vin la Nicula pentru a se intalni cu cea care ne este mama, mijlocitoare, aparatoare si grabnic ajutatoare Pelerinajul de la Manastirea Nicula are o traditie de veacuri Asezamantul dateaza de pe la jumatatea secolului al 16-lea Locul iese din anonimat odata cu aducerea la manastire a unei icoane a Maicii Domnului pictata in 1681 de un preot dintr- un sat invecinat In anul 1681 a fost pictata aceasta icoana a Maicii Domnului, devenita apoi icoana facatoare de minuni, pictata intr-o localitate intre Gherla si Cluj, Iclod mai exact de preotul din acea vreme, preotul ortodox, un preot-pictor pe nume Luca Acest preot a pictat multe icoane in viata lui, iar astazi sunt trei icoane recunoscute ca fiind icoane facatoare de minuni, toate pictate de el: una se afla la Manastirea Stramba din Salaj, una la catedrala din Cluj-Napoca, jos in muzeul de sub catedrala, si a treia se afla la Manastirea Nicula Aceasta icoana a fost adusa in satul Nicula de la preotul Luca de un om nobil, un om instarit din sat, care a si cumparat-o Acest om nobil cu numele Cupcea Ioan o aduce in sat, o daruieste bisericii satului, iar in 1699 ea a inceput sa planga, timp de 26 de zile, aproape in continuu din luna februarie pana in luna martie Primii martori ai acestei minuni au fost chiar oameni din armata austriaca Era o patrula, prin satul Nicula; ei s-au inspaimantat foarte tare, au chemat preotul ortodox al satului; acesta a venit si a vazut si el aceasta minune; si au venit chiar toti satenii sa vada, si până la urma a venit chiar si de la Cluj o delegatie, sa vada ce se intampla aici la Nicula; și au văzut că este o minune, nu este nimic fals; iar aceasta minune a fost relatata intr-un document de marturie, facut de armata austriaca, care acuma se pastreaza la Cluj, in arhive De ce a plans icoana? Anul 1699, este bine stiut, a fost anul în care în Ardeal a fost întemeiată Uniația Tot poporul ortodox din Transilvania a fost obligat de catre autoritățile Imperiului Austro-Ungar să treacă la religia Imperiului, cea catolică Românii s- au împotrivit si pentru asta au fost foarte multi păgubiți de averi, trimiși în închisoare, chinuiți iar unii, chiar si martirizați Mai târziu, toată mănăstirea de aici a fost distrusă de Generalul Bukow Peste 150 de mănăstiri au fost daramate atunci Putem spune ca din acest motiv a plans Maica Domnului, ca o prevestire a ceea ce avea sa se intample in Ardeal Odata cu asezarea icoanei la Nicula, pentru manastire incepe practic o noua istorie O istorie plina de glorie dar si de incercari De-a lungul istoriei, icoana a fost de cateva ori ascunsa, pentru a fi protejata de vremuri grele razboaie sau rascoale Prima data cand a fost ascunsa icoana a fost unde este astazi manastirea, ingropata de niste tarani din sat, pentru a o proteja Icoana a fost astfel tinuta ascunsa în jur de 70 de ani Iar a doua ora a fost din anul 1948, cand s-a instaurat comunismul in Romania Atunci icoana a fost ascunsa, peste deal, intr-o casa a unui catun Proprietarul acelei case, in locul geamului si-a pus icoana si a zidit peste ea, a pus caramida, si a ascuns-o in peretele casei lui pentru a nu fi gasita de comunisti Parintele care a gasit-o in 1962, Părintele Serafim a adus-o inapoi la manastire Dar aceasta bucurie nu a durat decat doua ore, pentru Securitatea au dus-o la Cluj, unde a fost tinuta in capela arhiepiscopala de la Mitropolie pana la Revolutie Imediat dupa Revolutie, intre 1990 si 1992, icoana a fost restaurata Astfel in haina noua, dupa ani de zile in care a stat departe de credinciosii care o doreau atat de mult, icoana este readusa la Nicula intr-o procesiune impresionanta Iconostasul bisericii in care a fost asezata este unicat in tara Zugrăvită după Erminia Bizantină încadrată în categoria Hodighitria Îndrumătoarea, icoana de la Nicula s-a remarcat încă de la început prin frumusețea ei artistică Tehnica obișnuită pentru pictura de icoane este tempera pe lemn Dupa minunea petrecuta in 1699, taranii transilvaneni au dorit sa aiba in casele lor o copie a icoanei Maicii Domnului Asa a aparut datorita materialelor mult mai ieftine mestesugul picturii pe sticla In timp aici se dezvolta o adevarata scoala Minuni știute și neștiute, o istorie însângerată, preoți și ierarhi cu viață sfântă, tradiții și viață Toate sunt la Nicula și toate sunt închinate Maicii noastre din cer Pe 15 august Adormirea ei înseamnă trezirea multora la o viață mai luminoasă, dar în fiecare zi a anului fiecare închinător în fața icoanei miraculoase de la Nicula descoperă lumina și iubirea ei 